CELEX: 62013CN0058
Language: et
Date: 2013-02-04 00:00:00
Title: Kohtuasi C-58/13: Eelotsusetaotlus, mille on esitanud Consiglio Nazionale Forense (Itaalia) 4. veebruaril 2013 — Angelo Alberto Torresi versus Consiglio dell’Ordine degli Avvocati di Macerata

25.5.2013   
            
            
               ET
            
            
               Euroopa Liidu Teataja
            
            
               C 147/5
            
         Eelotsusetaotlus, mille on esitanud Consiglio Nazionale Forense (Itaalia) 4. veebruaril 2013 — Angelo Alberto Torresi versus Consiglio dell’Ordine degli Avvocati di Macerata
   (Kohtuasi C-58/13)
   2013/C 147/08
   Kohtumenetluse keel: itaalia
   
      Eelotsusetaotluse esitanud kohus
   
   Consiglio Nazionale Forense
   
      Põhikohtuasja pooled
   
   
      Kaebaja: Angelo Alberto Torresi
   
      Vastustaja: Consiglio dell’Ordine degli Avvocati di Macerata
   
      Eelotsuse küsimused
   
   
               1.
            
            
               Kas võttes arvesse õiguste kuritarvitamise keelu üldpõhimõtet ja EL lepingu artikli 4 lõiget 2, mis puudutab rahvusliku identiteedi austamist, tuleb Euroopa Parlamendi ja nõukogu 16. veebruari 1998. aasta direktiivi 98/5/EÜ, millega hõlbustatakse alalist tegutsemist advokaadi kutsealal muus liikmesriigis kui see, kus omandati kutsekvalifikatsioon (1), artiklit 3 tõlgendada nii, et see kohustab liikmesriigi ametiasutusi kandma selles riigis tegutsevate teistest liikmesriikidest pärit advokaatide registrisse Itaalia kodanikke, kes on liidu õigust kuritarvitanud, ning keelab liikmesriigi tava, mis lubab neil ametiasutustel jätta selles riigis tegutsevate teistest liikmesriikidest pärit advokaatide registrisse kandmise taotlused rahuldamata, kui objektiivsed asjaolud annavad põhjust pidada seda taotlust liidu õiguse kuritarvitamiseks, piiramata proportsionaalsuse ja diskrimineerimiskeelu põhimõtte austamist ja taotleja õigust esitada kohtule kaebus, kui on rikutud asutamisvabadust, seega piiramata kohtulikku kontrolli ametiasutuse tegevuse üle?
            
         
               2.
            
            
               Kui esimese küsimuse vastus on jaatav, siis kas direktiivi 98/5/EÜ artikkel 3 tuleb oma sellises tõlgenduses lugeda kehtetuks, võttes arvesse EL lepingu artikli 4 lõiget 2, kuna see direktiivi säte lubab hoida kõrvale liikmesriigi õigusnormidest, mis seavad advokaadina praktiseerimise tingimuseks riigieksami sooritamise, kui selle eksami nõue on sätestatud selle riigi põhiseaduses ning kuulub õigusteenuste klientide kaitsmise ja hea õigusemõistmise aluspõhimõtete hulka?
            
         
      (1)  EÜT L 77, lk 36; ELT eriväljaanne 06/03, lk 83.